Innhold Brinken 2 er en lun 1-roms andelsleilighet i andre etasje, pusset opp i 2016 med rustikt særpreg. Boligen ligger sentralt til like utenfor Jessheim sentrum, med gang avstand til alle fasiliteter og servicetilbud. Leiligheten har utgang fra stuen til overbygd balkong på ca. 3 kvm med utsyn til nærområdet og finnes mulighet for leie av garasje-/parkeringsplass. Alt av innbo og løsøre kan medfølge salget om dette er ønskelig.



Boligen har skyvedørsgarderobe med speildører i entreen, et nyere, kitsj-inspirert kjøkken med integrerte hvitevarer, stue med lekker peisovn og lukket sovealkove, og et stilfullt, nyere baderom med dusjhjørne. For øvrig er det god er det god lagringsplass i to disponible boder, hvorav en er innredet til walk-in closet.



Planløsning

2. etasje: Entré/gang, kjøkken, stue, bad og alkove.

Annet: To disponible boder i felles kjeller, hvorav en er innredet til walk-in closet.

Standard Entré: Entreen er spennende innredet med fliser på gulv, en kombinasjon av laminat og grove steinfliser på vegg, samt jordfargede fliser på karmer og dekorbord mot himling. Ved inngangsdøren er det montert dørcalling. En romslig skyvedørsgarderobe med speildører gir god plass for lagring og oppheng av yttertøy m.m. Det særpregede farge- og materialvalget harmonerer godt med øvrige deler av boligen.



Kjøkken: Det moderne kjøkkenet er holdt med farger og innredningsdetaljer som fører tankene tilbake til 50-tallets kitsj. Den tidsmessige innredningen fra 2016 har røde, høyglansfronter, benkebelysning, lysegrå fliser over benk, og laminert benkeplate med nedfelt oppvaskkum.



Videre har kjøkkenet integrert stekeovn, keramisk topp, mikrobølgeovn, kombinert kjøl/frys og fritthengende ventilator, alt fra 2016. Rommet har grå fliser med underliggende gulvvarme på gulv, og spiseplass ved et rødt, veggmontert barbord med matchende stoler. Bak skyvedør med bildemotiv av en klassisk, engelsk telefonkiosk finnes det opplegg for vaskemaskin.



Stue: I stuen videreføres det karakteristiske særpreget fra entreen. Det er lagt flislaminat på gulvet og veggen er holdt med grove, sandfargede steinfliser, oppbrutt av en grå mønstertapet på fondvegg, hvitmalte steinfliser på vindusvegg, samt grå steinfliser bak en lekker peisovn. Rommet har plass for sofaløsning med tilhørende møblement, samt adkomst til lukket sovealkove. Mot balkongen sørger vindusflate og terrassedør for fint lysinnslipp.



Bad/wc/vaskerom: Badet ble modernisert i regi av fagfolk i 2016. Badet er innredet med grå fliser på gulv, mørkegrå, polerte fliser på vegg, samt flere veggfelt med grå mosaikkfliser. Videre har badet gulvvarme, elektrisk avtrekksvifte, innmurt speil, enkel servant på servantskap, og høyskap. I tillegg finnes det veggmontert toalett og dusjhjørne med regnfallsdusj og innfellbare glassdører.



Garderobe og lagring: Boligen har god lagringsplass i skyvedørsgarderobe i entré og i to disponible kjellerboder, hvorav en som er innredet til walk-in closet.



Teknisk: Sikringsskap med automatsikringer. Videre har boligen varmtvannsbereder fra 2016 i plassbygd skap på kjøkken, i samme skap er det også opplegg for vaskemaskin. Callinganlegg i entré.

Oppvarming Boligen er elektrisk oppvarmet med varmekabler på bad og kjøkken, supplert med luft-til-luft varmepumpe i stuen.

Beliggenhet Eiendommen ligger i et sentralt og populært boligområde i like utenfor Jessheim sentrum i Ullensaker kommune. Området har kort vei til skoler, barnehager, offentlig kommunikasjon, samt et rikt utvalg av fasiliteter og servicetilbud. Det er kort vei til lekeplass, flere fotballbaner, skøytebane, idrettshall, treningssenter og tennisanlegg.



Jessheim kulturhus byr på konserter, teater, revyer, kunstutstillinger og 3 kinosaler. Jessheim Storsenter innehar 145 butikker og serveringssteder. Senteret er øvre Romerikes største motehus. Fra Jessheim er det gode togforbindelser til blant annet Oslo, og få minutter til Oslo lufthavn som tar deg videre ut i verden. Jessheim er ellers et viktig trafikknutepunkt med kort vei til nye E6, riksvei 174 og E16.



Byen har nærhet til flott natur. Det er lysløype, markastue med servering i vintersesongen, samt et mylder av merkede stier i området, enten du starter ved Allergot ungdomsskole, ved Teigen skytebane eller ved Fladbyseter. Kommunen har også lagt opp til O-postjakt, et spennende fritidstilbud som gjør deg mer kjent i nærliggende terreng.



Nordbytjernet er et av de flotteste friluftsområdene i Ullensaker, kun én km fra Jessheim sentrum. Rundt tjernet er det godt tilrettelagt med turveier for rullestolbrukere og folk med barnevogn. Nordbytjernet har flotte badeplasser med strender, volleyballbaner, badebrygger og fiskebrygger. Fra tjernet går det løyper i skogområdet Vestmoen og videre til Olaløkka på Sand og Ringbanen på Gardermoen.

Adkomst Fra E6, ta av mot Jessheim Sør. Kjør rett gjennom 1. rundkjøring. Ta så første vei til venstre, rett etter en busslomme, inn til Dølihagan/Brinken. Kjør over to fartsdumper og ta til venstre, Følg denne veien forbi den første hvite blokken. Gjesteparkering i hjørnet av parkeringsplassen. Det vil bli skiltet med DNB visningsskilt ved annonsert visning.

Tomten Boligen har utgang fra stuen til en lun, overbygd balkong på ca. 3 kvm med flislagt dekke, grove steinfliser på vegg og rekkverk, samt store, profilerte fliser med buddhamotiv. Her ute har du idyllisk utsyn til nærområdet.



Fellesarealene er opparbeidet med plen, trær, beplantning, felles sittebenker, samt asfaltert parkeringsområde og gjesteparkering m.m.

Parkering Det medfølger en p-plass på oppmerket område.

Videre finnes det utendørs gjesteparkering. Øvrig parkering etter områdets gjeldende bestemmelser.